23 Mawrth 2017

|  |  |
| --- | --- |
| **Teitl y Papur** | Adroddiad Diweddaru'r Adran Gyllid – Blwyddyn Ariannol 2016–17 |
| **Cyfeirnod y Papur:** | **NRW B B 18.17** |
| **Paratowyd y Papur gan:** | Rob Bell – Pennaeth CyllidAndrea Morgan – Rheolwr Cyllid Busnes |
| **Noddir y Papur gan:** | **Kevin Ingram – Cyfarwyddwr Gweithredol Cyllid a Gwasanaethau Corfforaethol** |

|  |  |
| --- | --- |
| **Diben y Papur:** | **Craffu** |
| **Argymhellion:** | Craffu ar y sefyllfa ariannol ar gyfer 2016–17 fel y mae hi ym mis Chwefror 2017.Cymeradwyo'r newidiadau i Gyllideb Ddiwygiedig 2016–17. |

|  |  |
| --- | --- |
| **Effaith:** Noder – efallai nad yw pob pennawd yn berthnasol i'r pwnc | **Edrych ar y tymor hir:**Mae'r papur hwn yn canolbwyntio ar y flwyddyn ariannol gyfredol, ac mae rheoli cyllid yn effeithiol yn elfen bwysig wrth gynllunio ar gyfer y tymor hir.**Mabwysiadu dull integredig:****Cynnwys amrywiaeth o'r boblogaeth:****Gweithio mewn modd cydweithrediadol:****Atal problemau rhag digwydd:** Mae'r papur hwn yn amlygu'r camau sy'n cael eu cymryd i liniaru ar ostyngiadau i'n cyllid yn y dyfodol. |

## Pwnc

1. Wrth i ni dynnu at ddiwedd y flwyddyn ariannol, mae'r adroddiad hwn yn rhoi diweddariad i'r Bwrdd o'r sefyllfa ariannol ddiweddaraf fel yr oedd ar 28 Chwefror 2017.

2. Mae'r Tîm Gweithredol wedi cytuno ar ddiwygiadau i'r Gyllideb o ganlyniad i Adolygiad Chwarter 3. Mae'r adroddiad hwn yn darparu crynodeb o'r newidiadau hynny ac yn gofyn i'r Bwrdd eu cymeradwyo.

3. Nid anfonwyd unrhyw eitemau ar gyfer cymeradwyaeth ariannol gan Lywodraeth Cymru ers y cyfarfod Bwrdd diwethaf.

## Cefndir

4. Mae ein hegwyddorion cyllidebu yn datgan y bydd y Bwrdd yn cymeradwyo'r Cynllun Busnes blynyddol a'r Gyllideb cyn dechrau'r Flwyddyn Ariannol a bydd newidiadau yn ystod y flwyddyn i'r Gyllideb yn cael eu lleihau i'r eithaf. Bydd Cyllidebau Diwygiedig yn cael eu cyhoeddi dim mwy na thair gwaith yn ystod y flwyddyn: yn Chwarter 1, Canol y Flwyddyn (Chwarter 2) a Chwarter 3. Ceir copi o Gonfensiynau Cyllideb CNC fel y’u rhannwyd yn flaenorol â’r Bwrdd yn Atodiad B.

5. Cymeradwywyd y Gyllideb Ddiwygiedig o ganlyniad i Adolygiad Chwarter 3 gan ein Tîm Gweithredol ar 7 Chwefror 2017.

## Asesiad

### Newidiadau i'r Gyllideb ar gyfer 2016–17

6. Mae canlyniadau Adolygiad Chwarter 3 wedi'u crynhoi yn y tabl isod:



7. Prif ganlyniadau'r adolygiad oedd:

* Mae'r cyfanswm incwm wedi gostwng o £186.7 miliwn i £184.5 miliwn ac mae'r gwariant wedi cael ei ddiwygio o £186.6 miliwn i £177.4 miliwn. Bydd y £7.1 miliwn sy'n weddill yn cael ei dwyn ymlaen i 2017–18: £3 miliwn ar gyfer prosiectau penodol Llywodraeth Cymru sydd wedi'u neilltuo a £4.1 miliwn wrth gefn tuag at bwysau cyllidol yn 2017–18.
* Gwnaeth adolygiad o gyllidebau gwariant nodi gostyngiad cyffredinol o £4.7 miliwn. Roedd hyn gan fwyaf oherwydd y cyllidebau gwariant a ddygwyd ymlaen i 2017–18 ar gyfer prosiectau 'neilltuedig' penodol gwerth £2.9 miliwn a thanwariant a ragwelir o £1.8 miliwn, a oedd yn bennaf ar gostau staff heb eu neilltuo.
* Mae adolygiad o gyllidebau incwm wedi nodi gostyngiad cyffredinol o £1.1 miliwn. Y prif newid yw gostyngiad mewn incwm ar gyfer gwerthu adeiladau oherwydd gohirio gwerthu Labordy Llanelli, Depot Llangrallo a Deorfa Maerdy, rhagwelir y bydd y rhain bellach yn digwydd yn y flwyddyn ariannol nesaf ac o’r herwydd mae’r incwm hwn wedi ei gynnwys yng Nghyllideb Agoriadol 2017-18.
* Mae newidiadau incwm a gwariant heb effaith net ar gyllideb o £1.1 miliwn. Mae hyn oherwydd ad-daliad o £1.5 miliwn am gostau gweithredu cronfeydd dŵr ac ad-dalu £0.4 miliwn i Lywodraeth Cymru o gyllid y Cynllun Ymadael Gwirfoddol Buddsoddi i Arbed. Mae cynnydd yn cynnwys incwm pren (a chostau gwerthu cysylltiedig) a phrosiectau a gyllidwyd yn allanol.
* Rydym wedi derbyn cadarnhad gan Lywodraeth Cymru y byddwn yn derbyn cyllid yn ystod y flwyddyn ariannol hon i'w ddefnyddio ar brosiectau/meysydd gwaith penodol yn ystod y flwyddyn ariannol nesaf. Nid ydym wedi corffori hwn yng Nghyllideb eleni, ond bydd hwn yn ffurfio rhan o'n cyllid i’w ddwyn ymlaen.

## Adroddiad ariannol ar gyfer y flwyddyn hyd yma

8. Gweler crynodeb o'r perfformiad ariannol fel yr oedd ar ddiwedd mis Chwefror 2017 yn **Atodiad A**. Mae hwn yn cael ei fesur yn erbyn y Cyllidebau Diwygiedig y cytunwyd arnynt gan y Tîm Gweithredol fel rhan o Adolygiad Cyllideb Chwarter 3.

9. Mae'r sefyllfa ariannol gyffredinol ar ddiwedd mis Chwefror yn gadarnhaol. Mae incwm yn parhau o flaen y Gyllideb Ddiwygiedig. Mae gwariant ar ei hôl hi o ran proffil, nad yw’n anarferol ar gyfer yr adeg hon o'r flwyddyn, ond mae rheolwyr cyllideb yn canolbwyntio ar gyflenwi prosiectau sylweddol yn ystod mis olaf y flwyddyn.

10. Mae incwm o flaen y proffil o 0.5% (neu £0.8 miliwn) ar incwm masnachol, incwm Ewropeaidd ac incwm allanol arall. Rydym yn disgwyl i incwm ffioedd fod yn unol â'r Gyllideb.

11.Mae gwariant yn 3.0% (neu £4.5 miliwn) o dan y proffil, yn bennaf oherwydd amseru. Mae posibilrwydd o danwario ar Wariant Refeniw naill ai oherwydd llithriant yn erbyn prosiectau/cynlluniau gweithredu ym mis Mawrth neu oherwydd arbedion pellach a nodir o fewn cyfarwyddiaethau.

## Argymhellion

12. Craffu ar y sefyllfa ariannol ar gyfer 2016–17 fel yr oedd ym mis Chwefror 2017.

13. Cymeradwyo'r newidiadau i Gyllideb Ddiwygiedig 2016–17.

## Risgiau Allweddol (a Chyfleoedd)

14. Mae'r rhan fwyaf o'r risgiau ariannol wedi'u lliniaru trwy Adolygiad Chwarter 3. Byddwn bellach yn canolbwyntio ar reoli darpariaeth a gwariant alldro diwedd y flwyddyn.

15. Byddwn yn cwblhau ein cais dwyn cyllideb ymlaen i Lywodraeth Cymru yn ystod canol mis Mawrth. Bydd y cyllid hwn yn cael ei ddefnyddio i gefnogi cyflenwi yn 2017–18.

## Goblygiadau Ariannol

16. Mae'r papur hwn ynglŷn â sefyllfa ariannol a pherfformiad Cyfoeth Naturiol Cymru. Nid oes unrhyw oblygiadau ariannol ychwanegol yn codi, ar wahân i'r amser a dreuliwyd yn gwneud gwaith rheoli ariannol Cyfoeth Naturiol Cymru a chreu'r adroddiad hwn.

## Asesiad o’r Effaith ar Gydraddoldeb

17. Dim angen.

### Atodiadau

Atodiad A – Adroddiad Perfformiad Ariannol ar gyfer mis Chwefror 2017

Atodiad B – Confensiynau Cyllideb CNC